== Ejsbøl Voldsted == 
Ved søens sydvestlige hjørne ligger et [[middelalder]]ligt  [[voldsted]] med ladegårdsbanke og en mindre borgbanke, som er adskilt ved voldgrave. Voldstedet hører til middelalderens tvedelte type med en cirkelrund banke på ca. 40 m i diameter, adskilt ved en ringgrav fra en ca. 160 m lang forborg i vest og rejsende sig direkte op af søen til en højde af 8 m over den tidligere eng/mose. Borgen kendes fra 1355 og tilhørte fra 1390 adelsslægterne Rønnow og Wisch. Ejsbøl blev solgt til kronen ca. år 1500.
== Ejsbølgård == 
Ejsbølgård i nærheden af søen var en såkaldt [[domænegård]] , dvs. en gård som i tiden op til afslutningen af 1. verdenskrig  havde været i preussisk eje, og som Statens Jordlovsudvalg overtog ved genforeningen i 1920.
Historie Naturbeskyttelse